Определение на Общия съд (четвърти състав) от 17 декември 2019 г. — AG/Европол
(Дело T‑756/18)
„Жалба за отмяна — Публична служба — Решение (ЕС) 2015/1889 относно закриването на пенсионния фонд на Европол — Нередовност на процедурата пред административния орган — Недопустимост“
1.      Жалби на длъжностните лица — Условия за допустимост — Спазване на изискването за предварително обжалване по административен ред
(член 270 ДФЕС; член 90, параграф 2 и член 91, параграф 2 от Правилника за длъжностните лица)
(вж. т. 41 и 42)
2.      Жалби на длъжностните лица — Акт с неблагоприятни последици — Понятие — Актове, които произвеждат задължително правно действие — Заключителен доклад по закриването на пенсионен фонд, който включва приложение, разглеждано като сбор от индивидуални решения — Включване — Непълнота на мотивите — Липса на последици
(член 270 ДФЕС; член 25, втора алинея, член 90, параграф 2 и член 91, параграф 1 от Правилника за длъжностните лица; член 3, първа и трета алинея от Решение 2015/1889)
(вж. т. 43—45, 47, 49, 50, 53 и 55)
3.      Жалби на длъжностните лица — Предварително обжалване по административен ред — Понятие — Квалификация, зависеща от преценката на съда
(член 90, параграф 2 към Правилника за длъжностните лица)
(вж. т. 56)
4.      Жалби на длъжностните лица — Предварително обжалване по административен ред — Срокове — Императивен характер — Преклудиране — Възобновяване чрез искане по смисъла на член 90, параграф 1 от Правилника — Изключване
(членове 90 и 91 от Правилника за длъжностните лица)
(вж. т. 58 и 59)
5.      Жалби на длъжностните лица — Предмет — Разпореждане до администрацията — Недопустимост
(член 91 от Правилника за длъжностните лица)
(вж. т. 66)
Предмет
Искане на основание член 270 ДФЕС за отмяна на мълчаливото решение на Европол да отхвърли подадената по административен ред жалба от 2 юли 2018 г. срещу мълчаливия отказ на Европол да издаде мотивирано решение относно правата на жалбоподателя в независимия временен пенсионен фонд, учреден с член 37 от приложение 6 към Правилника за персонала на Европол
Диспозитив
1)
Отхвърля жалбата.
2)
Липсва основание за произнасяне по молбата за встъпване на Съвета на Европейския съюз.
3)
AG и Агенцията на Европейския съюз за сътрудничество в областта на правоприлагането (Европол) понасят направените от тях съдебни разноски.
4)
Съветът понася направените от него съдебни разноски във връзка с молбата му за встъпване.